เรื่องร้องเรียน: จากการรื้อขอบฟุตบาทและผิวทางเท้าทั้งสองฝั่งถนนพุทธบูชา ช่วงตั้งแต่ซอยพุทธบูชา45 ถึง สี่แยกซอยพุทธบูชา36 และซอยพุทธบูชา39 ตามที่แจ้งไปเมื่อสัปดาห์ที่แล้วนั้น  วันนี้สังเกตเห็นคนงานเทคอนกรีตขอบฟุตบาทและเทคอนกรีตพื้นทางเท้าเพื่อจะปูผิวทางเท้า แต่ดูเหมือนจะยังคงขอบคันหินรอบต้นไม้อยู่เหมือนเดิม ซึ่งกีดขวางทางเดิน ทำให้ทางเดินเท้าแคบ ขอเสนอให้เอาคันหินรอบต้นไม้ออก และทำให้ผิวทางเท้าเสมอกัน  สำหรับผิวทางช่วงที่กว้างน้อยกว่า 2 เมตร ควรรื้อพุ่มไม้ออกไปดังที่ได้เคยปรับปรุงทางเท้าบนถนนประชาอุทิศ จึงเรียนมาเพื่อโปรดพิจารณา และรีบประสานงานกับสำนักการโยธา
การดำเนินการของเจ้าหน้าที่: ฝ่ายรักษาความสะอาดและสวนสาธารณะตรวจสอบพื้นที่แล้วพบว่าการทำขอบคันหินเพื่อป้องกันดินรอบโคนต้นไม้พังทะลายลงบนทางเท้านั้นจะดำเนินการเฉพาะรอบโคนต้นประดู่และจะดำเนินการขุดย้ายต้นไม้เล็กไม้พุ่มอื่นเพื่อทำการปูแผ่นทางเดินให้เรียบและกว้างเพื่อให้ประชาชนสามารถสัญจรและเดินได้สะดวกมากขึ้นคะ
ความเห็นของผู้แจ้ง: ขอขอบคุณที่ช่วยติดตามงานจนสำเร็จได้
พื้นที่: แขวงบางมด เขตทุ่งครุ กรุงเทพมหานคร